Gunagu

Riaditeľky zemegule
2023-12-18 19:30 UTC | Divadlo GUnaGU, Františkánske nám. 7, Bratislava, Slovenská republika
Noc na ministerstve zahraničných vecí. Tri upratovačky sa pri práci bavia o svojich životoch, milencoch a rozchodoch a popri tom majú zaručený recept, ako upratať dnešný rozhádzaný svet. Komédia o normálnych ľuďoch, ktorí sa snažia vyznať v chaose súčasnosti a pritom sa nezblázniť. Pani Judit (hlavná rola, písaná pre Božidaru Turzonovovú) pochádza údajne z bývalej šľachtickej rodiny a upratovaním si chce udržať nielen vlastnú dôstojnosť, ale aj niveau tejto krajiny. Darina (Darina Abrahámová) sníva o milencovi z Anglicka, ktorý ju už-už požiada o ruku, len zatiaľ akosi nemá na to čas a najmladšia Monika (Monika Horváthová) prišla na ministerstvo upratovať po prvý raz. Postupne sa vynára jej tajomstvo a skutočný dôvod, prečo je tu. Tri generácie slovenských herečiek v brilantnej komédií o intímnom aj verejnom svete okolo nás.
„Svet by bol o čosi lepší, keby mal krásne upratané ministerstvá.“
Predstavenie trvá 70 minút bez prestávky.

Vstupenky v sieti Ticketportal
